b'\n_START_ARTICLE_\nDe\xc4\x8dek in slon\n_START_SECTION_\nZgodba\n_START_PARAGRAPH_\nZgodba govori o de\xc4\x8dku Santosu, ki odra\xc5\xa1\xc4\x8da v Indijskem mestu Tiruvannamalaija s star\xc5\xa1i, sestrico Rani in babico. V otro\xc5\xa1tvu Santosu in Rani umreta star\xc5\xa1a. Kmalu izgubita tudi babico. Kljub \xc5\xbealosti in obupu se de\xc4\x8dek Santos ne vda in s pomo\xc4\x8djo dobrih ljudi ter prav posebnega prijatelja, slona, spozna, da so v \xc5\xbeivljenju \xc5\xa1e stvari, ki osre\xc4\x8dujejo ljudi in jih polnijo s pozitivnimi mislimi._NEWLINE_Pisateljica z zgodbo o de\xc4\x8dku in slonu mladini ponovno predstavi razli\xc4\x8dnost sveta, ljudi, \xc5\xbeivljenja in kulture. Poudari vrednote, ki so pomembne za medsebojno razumevanje in slo\xc5\xbeno \xc5\xbeivljenje. Meni, da je branje, pisanje in ustvarjalnost potrebno spodbujati pri otroku v zgodnjih letih.'